stanford-oval/wikipedia huggingface dataset:
ภาษาไพทอน
ตัวอย่างภาษาโปรแกรมไพทอน > โปรแกรมสำหรับการคำนวณเลขแฟกทอเรียลของจำนวนเต็มบวกใด ๆ

# คำสั่งในบรรทัดด้านล่างรับเข้าตัวเลข ก่อนแปลงเป็นจำนวนเต็มบวก
# ชุดคำสั่ง `int()` ในไพทอนจะตัดทศนิยมทิ้งโดยอัตโนมัติ
n = int(input('กรุณาป้อนข้อมูลรับเข้าตัวเลขใด ๆ เพื่อคำนวณค่าแฟกทอเรียล: '))

# หากตัวเลขมีค่าน้อยกว่า 0 ให้ทำการยกแสดงข้อผิดพลาด (error raising)
# โดยให้แสดงข้อผิดพลาดแบบ `ValueError` ขึ้นมา
if n < 0:
    raise ValueError('คุณจำเป็นต้องป้อนจำนวนเต็มบวก')

# ประกาศค่าตั้งต้นของแฟกทอเรียล
fact = 1

# วนซ้ำสำหรับค่า i ตั้งแต่ 2 ถึง (n+1)
for i in range(2, n + 1):
    # เทียบเท่ากับ fact = fact * i
    fact *= i

# แสดงผลคำตอบ
print(fact)
ไพทอนในแพลตฟอร์มต่าง ๆ

ผู้เขียนโปรแกรมภาษาไพทอนสามารถเลือกใช้แพลตฟอร์ม
ไพทอนในแพลตฟอร์มต่าง ๆ > ซีไพทอน

ซีไพทอน (CPython) คือแพลตฟอร์มภาษาไพทอนดั้งเดิม โปรแกรมอินเทอร์พรีเตอร์ถูกเขียนโดยภาษาซี ซึ่งคอมไพล์ใช้ได้บนหลายระบบปฏิบัติการ เช่น วินโดวส์, ยูนิกซ์, ลินุกซ์ การใช้งานสามารถทำได้โดยการติดตั้งโปรแกรมอินเทอร์พรีเตอร์และแพ็คเกจที่จำเป็นต่าง ๆ
ไพทอนในแพลตฟอร์มต่าง ๆ > ไจธอน

ไจทอน (Jython) เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ
การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน
ไพทอนในแพลตฟอร์มต่าง ๆ > ไพทอนดอตเน็ต

Python.NET เป็นการพัฒนาภาษาไพทอนให้สามารถทำงานบนดอตเน็ตเฟรมเวิร์กของไมโครซอฟท์ได้ โดยโปรแกรมที่ถูกเขียนจะถูกแปลงเป็น CLR ปัจจุบันมีโครงการที่นำภาษาไพทอนมาใช้บน .NET Framework ของไมโครซอฟท์แล้วคือโครงการ IronPython
ไลบรารีในไพทอน

การเขียนโปรแกรมในภาษาไพทอนโดยใช้ไลบรารีต่าง ๆ เป็นการลดภาระของโปรแกรมเมอร์ได้เป็นอย่างดี ทำให้โปรแกรมเมอร์ไม่ต้องเสียเวลากับการเขียนคำสั่งที่ซ้ำ ๆ เช่นการแสดงผลข้อมูลออกสู่หน้าจอ หรือการรับค่าต่าง ๆ
ไพทอนมีชุดไลบรารีมาตรฐานมาให้ตั้งแต่ติดตั้งอินเตอร์พรีเตอร์ นอกจากนั้นยังมีผู้พัฒนาจากทั่วโลกดำเนินการพัฒนาไลบรารีซึ่งช่วยอำนวยความสะดวกในด้านต่าง ๆ โดยจะเผยแพร่ในรูปแบบของแพ็คเกจต่าง ๆ ซึ่งสามารถติดตั้งเพิ่มเติมได้อีกด้วย
ไลบรารีในไพทอน > แพ็คเกจเพิ่มเติมที่น่าสนใจ

wxPython: อีกทางเลือกหนึ่งสำหรับเขียนส่วนติดต่อกับผู้ใช้แบบกราฟิกส์ ซึ่งสามารถใช้ได้หลายระบบปฏิบัติการ
SciPy: รวมโครงสร้างข้อมูลและการคำนวณต่าง ๆ ที่จำเป็นต้องใช้ในการเขียนโปรแกรมคำนวณทางวิทยาศาสตร์
py2exe: ใช้สำหรับแปลงโปรแกรมที่เขียนในภาษาไพทอนให้อยู่ในรูปแบบของ ในระบบปฏิบัติการวินโดวส์
PyWin32: ใช้สำหรับติดต่อเรียกใช้บริการบนระบบปฏิบัติการวินโดวส์และคลาสใน Microsoft Foundation Classes: MFC
MySQLdb: ใช้สำหรับติดต่อกับระบบฐานข้อมูล MySQL
psycopg2: ใช้สำหรับติดต่อกับระบบฐานข้อมูล โพสต์เกรสคิวเอล
PyGTK: GTK+ สำหรับ Python ใช้สำหรับสร้างส่วนติดต่อกับผู้ใช้แบบกราฟิกส์ ซึ่งสามารถใช้ได้หลายระบบปฏิบัติการ
PyQt: คิวต์ (วิจิททูลคิทสำหรับพัฒนาส่วนต่อประสานกราฟิกกับผู้ใช้ (GUI)) สำหรับ Python ใช้สำหรับสร้างส่วนติดต่อกับผู้ใช้แบบกราฟิกส์ ซึ่งสามารถใช้ได้หลายระบบปฏิบัติการ
แหล่งข้อมูลอื่น

เว็บหลักของไพทอน (อังกฤษ)
| ด ค กภาษาโปรแกรม |
| --- | --- |
 การเปรียบเทียบ  เส้นเวลา  ประวัติศาสตร์ 
 เอพีแอล  แอสเซมบลี  เบสิก  ซี  ซีพลัสพลัส  ซีชาร์ป  โคบอล  ดาร์ต  อิลิกเซอร์  ฟอร์แทรน  โก  กรูวี  แฮสเคล  จาวา  จาวาสคริปต์  จูเลีย  คอตลิน  ลิสป์  ลูอา  แมตแล็บ  อ็อบเจกทีฟ-ซี  โอคาเมล  ปาสกาล  เพิร์ล  พีเอชพี  ไพทอน  อาร์  รูบี  รัสต์  สกาลา  เชลล์สคริปต์  สมอลล์ทอล์ก  สวิฟต์  ไทป์สคริปต์  วิชวลเบสิก  ดูเพิ่มเติม... 
  หมวดหมู่   รายชื่อ ตามตัวอักษร  ตามประเภท  ตระกูล  ไม่ยึดภาษาอังกฤษเป็นหลัก
ฮันน์ (อะโลน)

ฮันน์ (อะโลน) (อังกฤษ: Hann (Alone); 한(一)) เป็นเพลงของเกิร์ลกรุปเกาหลีใต้ ไอเดิล ออกจำหน่ายวันที่ 14 สิงหาคม ค.ศ. 2018 โดยคิวบ์เอนเตอร์เทนเมนต์ ซึ่งมิวสิกวิดีโอเผยแพร่เมื่อวันที่ 14 สิงหาคมเช่นเดียวกัน
วางจำหน่าย

เพลงดังกล่าววางจำหน่ายในรูปแบบซิงเกิลดิจิทัลเมื่อวันที่ 14 สิงหาคม 2018 ผ่านสตรีมมิงเพลงหลายแห่ง เมลอน และไอทูนส์
รางวัล

| นักวิจารณ์/สื่อ | รายการ | อันดับ | อ้างอิง |
| --- | --- | --- | --- |
| Bugs | 2018 Year End Top 100 | 77 |  |
| Dazed | The 20 best K-pop songs of 2018 | 3 |  |
| Idolator | The 10 best K-Pop songs of 2018 | 10 |  |
| The Young Folks | The 20 Best K-Pop Singles of 2018 | 20 |  |
| KultScene | 25 Best K-pop Songs Of 2018 | 18 |  |

| รายการ | วันที่ | อ้างอิง |
| --- | --- | --- |
| โชว์แชมป์เปียน (เอ็มบีซีมิวสิก) | 29 สิงหาคม 2018 |  |
| เดอะโชว์ (เอสบีเอสเอ็มทีวี) | 4 กันยายน 2018 |  |
| เอ็มเคานต์ดาวน์ (เอ็มเน็ต) | 6 กันยายน 2018 |  |
อือร์กึพ

| อือร์กึพ |
| --- | --- |
อำเภอ
โรงแรมที่สร้างในบ้าน-ถ้ำที่อือร์กึพ
   ตราเทศบาลอือร์กึพ
แผนที่อือร์กึพ
อือร์กึพที่ตั้งของอือร์กึพในประเทศตุรกี
พิกัด: 38°37′53″N 34°54′47″E﻿ / ﻿38.63139°N 34.91306°E﻿ / 38.63139; 34.91306
ประเทศ:  ตุรกี
ภูมิภาค: อานาโตเลียกลาง
จังหวัด: เนฟเชฮีร์
การปกครอง
 • ผู้ว่าการ: Mehmet Maraşlı
 • นายกเทศมนตรี: Mehmet Aktürk (AKP)
พื้นที่
 • อำเภอ: 562.85 ตร.กม. (217.32 ตร.ไมล์)
ความสูง: 1,043 เมตร (3,422 ฟุต)
ประชากร (2012)
 • เขตเมือง: 19,116 คน
 • อำเภอ: 35,000
 • ความหนาแน่นอำเภอ: 62 คน/ตร.กม. (160 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณ๊ย์: 50xxx
รหัสพื้นที่: 0384
ทะเบียนพาหนะ: 50
ภูมิอากาศ: Csb
เว็บไซต์: www.urgup.gov.tr
อือร์กึพ (ตุรกี: Ürgüp; กรีก: Προκόπιο Prokópio, หรือในภาษากรีกแคปพาโดเชีย: Προκόπι Prokópi; ตุรกีออตโตมัน: Burgut Kalesi) เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี ประชากรในเมืองมี 20,500 คนใน ค.ศ. 2011 อำเภอนี้กินพื้นที่ 563 ตารางกิโลเมตร (217 ตารางไมล์) และตัวเมืองอยู่ในระดับความสูงเฉลี่ย 1,043 เมตร (3,422 ฟุต)
เมืองพี่น้อง

ลาริสซา ประเทศกรีซ (ตั้งแต่ ค.ศ. 1996)
Kireas ประเทศกรีซ (ตั้งแต่ ค.ศ. 2004)
ดูเพิ่ม

แคปพาโดเชีย
ข้อมูล

Falling Rain Genomics, Inc. "Geographical information on Ürgüp, Turkey". สืบค้นเมื่อ 2008-04-18.
Governorship of Ürgüp, Turkey. "Geography and history of Ürgüp, Nevşehir" (ภาษาตุรกี). สืบค้นเมื่อ 2008-04-18.
แหล่งข้อมูลอื่น

District governor's official website (ในภาษาตุรกี)
District municipality's official website (ในภาษาตุรกี)
Map of Ürgüp district
St George and the dragon
Administrative map of Ürgüp district
Hundreds of pictures of Ürgüp
Ürgüp State Agency[ลิงก์เสีย]
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล
หมู่เกาะคาลเวนตูรัส

| หมู่เกาะคาลเวนตูรัส |
| --- | --- |
หมู่เกาะ
หมู่เกาะคาลเวนตูรัส
พิกัด:  16°50′N 94°16′E﻿ / ﻿16.833°N 94.267°E﻿ / 16.833; 94.267
ประเทศ:  พม่า
ภาค:  ภาคอิรวดี
พื้นที่
 • ทั้งหมด: 0.4 ตร.กม. (0.2 ตร.ไมล์)
ความสูง: 24 เมตร (79 ฟุต)
เขตเวลา: UTC+6:30 (เวลามาตรฐานพม่า)
หมู่เกาะคาลเวนตูรัส เป็นหมู่เกาะเล็ก ๆ นอกชายฝั่งภาคอิรวดี ประเทศพม่า
ภูมิศาสตร์

หมู่เกาะคาลเวนตูรัสตั้งอยู่ห่าง 9 กิโลเมตร (6 ไมล์) ไปทางตะวันตกจาก Broken Point ซึ่งเป็นแหลมทางเหนืองเวซอง
เกาะทางตอนเหนือมีความยาว 0.5 กิโลเมตร (0.3 ไมล์) และกว้าง 0.2 กิโลเมตร (0.1 ไมล์) มีหาดทรายขาวและแนวปะการังแยกตัวอยู่ทางด้านตะวันตก จุดสูงสุดอยู่ที่ 24 เมตร (79 ฟุต)
กลุ่มเกาะทางตอนใต้เป็นกลุ่มเกาะเล็ก ๆ อยู่ห่างจากเกาะทางตอนเหนือ 3.5 กิโลเมตร (2.2 ไมล์) เกาะหลักมีความยาว 0.6 กิโลเมตร (0.4 ไมล์) และกว้าง 0.3 กิโลเมตร (0.2 ไมล์) เกาะหลักมีเกาะเล็ก ๆ อีกสองเกาะอยู่ทางเหนือสุด เกาะนี้สูง 22 เมตร (72 ฟุต) และมีป่าไม้หนาแน่น
เกาะลันตาใหญ่

| --- | --- |
เกาะลันตาใหญ่
เกาะลันตาใหญ่ที่ตั้งของเกาะลันตาใหญ่ในจังหวัดกระบี่
ภูมิศาสตร์
ที่ตั้ง: ทะเลอันดามัน
พิกัด: 7°33′29″N 99°03′34″E﻿ / ﻿7.5581493°N 99.0594936°E﻿ / 7.5581493; 99.0594936
ประเภท: เกาะริมทวีป
กลุ่มเกาะ: กลุ่มเกาะลันตา
พื้นที่: 78.27 ตารางกิโลเมตร (30.22 ตารางไมล์)
ความยาว: 30 กม. (19 ไมล์)
ความกว้าง: 6 กม. (3.7 ไมล์)
การปกครอง
 ไทย
ปกครองภายใต้อุทยานแห่งชาติหมู่เกาะลันตา
จังหวัด: กระบี่
อำเภอ: เกาะลันตา
ตำบล: เกาะลันตาใหญ่   ศาลาด่าน
เทศบาลใหญ่สุด: ศาลาด่าน (ประชากร 6,988 คน)
ประชากรศาสตร์
เดมะนิม: ชาวเกาะลันตาใหญ่
ประชากร: 27,478 คน (2565)
ภาษา: อูรักลาโวยจ, หมิ่นใต้, มลายูปัตตานี, ไทยถิ่นใต้, ไทย
กลุ่มชาติพันธุ์: อูรักลาโวยจ, ไทยเชื้อสายจีน, ไทยเชื้อสายมลายู
ข้อมูลอื่น ๆ
เขตเวลา: ICT (UTC+7)
รหัสไปรษณีย์: 81150
ทะเบียนรถ: กระบี่
เกาะลันตาใหญ่ เป็นเกาะในอุทยานแห่งชาติหมู่เกาะลันตา ในตำบลเกาะลันตาใหญ่ อำเภอเกาะลันตา จังหวัดกระบี่  เป็นที่ตั้งของที่ว่าการอำเภอและที่ทำการอุทยาน มีสภาพเป็นทิวเขาสลับซับซ้อน ปกคลุมด้วยป่าที่สมบูรณ์ ชื่อ "ลันตา" สันนิษฐานว่าเพี้ยนมาจากคำว่า "ลันตาส" ซึ่งเป็นภาษาชวา แปลว่า ที่ย่างปลา เพราะในอดีตเป็นที่ที่ชาวเรือชวามักมาหยุดพักและย่างปลาเป็นอาหาร
เกาะลันตาใหญ่มียาวประมาณ 30 กิโลเมตร กว้างประมาณ 6 กิโลเมตร มีชายหาดยาวเรียงรายต่อเนื่องกันถึง 13 หาดทางฝั่งตะวันตก ทั้งหาดหินและหาดทราย ส่วนทางฝั่งตะวันออกคือ ชุมชนโบราณ ชื่อ บ้านศรีรายา ซึ่งตั้งมากว่าร้อยปี สร้างบ้านเรือนแถวไม้หน้าแคบที่ยื่นยาวลึกออกไปในทะเล ชาวเลที่อาศัยอยู่บนเกาะ ชาวบ้านส่วนใหญ่บนเกาะลันตานับถือศาสนาอิสลาม และที่บ้านสังกะอู้ยังคงความเป็นอยู่ตามวัฒนธรรมและประเพณีดั้งเดิมไว้อยู่ คือประเพณีลอยเรือ เพื่อสะเดาะเคราะห์และความเป็นสิริมงคล ในคืนวันเพ็ญเดือน 6 และ เดือน 11 ฤดูท่องเที่ยวอยู่ระหว่างเดือนพฤศจิกายนถึงเดือนพฤษภาคม
ฮันเซลกับเกรเทล

แม่มดต้อนรับฮันเซลกับเกรเทลเข้ากระท่อม ภาพวาดโดยอาร์เทอร์ แร็กแฮม, ค.ศ. 1909
"ฮันเซลกับเกรเทล" (อังกฤษ: Hansel and Gretel; เยอรมัน: Hänsel und Gretel) เป็นเทพนิยายเยอรมันที่รวบรวมโดยพี่น้องตระกูลกริมม์และตีพิมพ์ในเทพนิยายพี่น้องกริมม์ (KHM 15) เมื่อ ค.ศ. 1812
ฮันเซลกับเกรเทลเป็นพี่น้องที่ถูกทอดทิ้งในป่าและตกอยู่ในน้ำมือของแม่มดที่อาศัยอยู่ในบ้านขนมปังขิง เค้ก และลูกกวาด แม่มดผู้มีความตั้งใจกินเนื้อคน ตั้งใจทำให้ฮันเซลอ้วนก่อนจะกินเขา อย่างไรก็ตาม เกรเทลช่วยฮันเซลด้วยการผลักแม่มดลงในเตาอบ ซึ่งฆ่าตัวเธอเอง และหลบหนีไปพร้อมกับสมบัติของแม่มด
"ฮันเซลกับเกรเทล" ที่มีฉากในเยอรมนีสมัยกลางถูกนำไปดัดแปลงเป็นสื่อหลายประเภท เช่น อุปรากรแฮนเซิลอุนด์เกรเทิล โดยเอนเกลแบร์ท ฮุมเปอร์ดินค์ ที่จัดแสดงครั้งแรกใน ค.ศ. 1893
เนื้อเรื่อง

เรื่องราวเกิดในช่วงยุคกลางของเยอรมนี ฮันเซลกับเกรเทลเป็นลูกของช่างตัดไม้ที่ยากจน เมื่อเกิดวิกฤติการณ์ขาดแคลนอาหารทั่วแผ่นดินภรรยาของช่างตัดไม้ (แม่เลี้ยงฮันเซลกับเกรเทล) คิดว่าจะตัดสินใจพาเด็ก ๆ เข้าไปทิ้งไว้ในป่าเพื่อที่เธอและสามีจะไม่อดตาย แต่คนตัดไม้ไม่เห็นด้วย แต่ก็ยอมจำนนต่อแผนการของภรรยา พวกเขาไม่รู้ตัวว่าฮันเซลกับเกรเทลได้ยินพวกเขาพูดทั้งหมด หลังจากที่พ่อแม่เข้านอนฮันเซลก็ย่องออกจากบ้านและรวบรวมก้อนกรวดสีขาวให้ได้มากที่สุดแล้วกลับไปที่ห้องของเขาเพื่อรับรองเกรเทลว่าพระเจ้าจะไม่ละทิ้งพวกเขา
วันรุ่งขึ้นพ่อพาฮันเซลกับเกรเทลเดินลึกเข้าไปในป่าและฮันเซลก็วางก้อนกรวดสีขาว พ่อของพวกเขาจุดไฟให้ฮันเซลกับเกรเทลเข้าไปในป่าแล้วไปเก็บฟืนมากขึ้น หลังจากผ่านไปครู่หนึ่งเด็ก ๆ ก็ตระหนักว่าพ่อของพวกเขาจะไม่กลับมารับ เกรเทลร้องไห้ แต่ฮันเซลบอกว่าทุกอย่างเรียบร้อยดี หลังจากตกค่ำพวกเขาเดินตามก้อนกรวดเงาของเขากลับไปที่บ้านถึงตอนเช้า พ่อของพวกเขามีความสุขมากและพาพวกเขากลับมาในขณะที่เขาอารมณ์เสียมากเกี่ยวกับการปล่อยพวกเขาในป่า หลังจากนั้นไม่นานความอดอยากก็หนักขึ้นแม่เลี้ยงก็ยืนยันว่าพวกเขาควรพาเด็ก ๆ กลับไปทิ้งที่ป่า คราวนี้เธอล็อกประตูห้องของพวกเขาเพื่อให้ฮันเซลไม่สามารถรวบรวมก้อนกรวดได้ ฮันเซลจึงใช้เศษขนมปังชิ้นเล็ก ๆ ที่พ่อแม่ของเขาให้โรยไปตามทางกลับบ้าน แต่น่าเสียดายที่นกกินไปหมดแล้วและพวกเขาไม่สามารถหาทางกลับบ้านได้ หลังจากค้นหาที่นอนมานานพวกเขามาพบกับบ้านในป่าที่ทำจากขนมปังเค้กและน้ำตาล เมื่อพบพวกเขากินบ้านขนมพวกนั้นเนื่องจากพวกเขาหิวมาก ในขณะที่พวกเขากำลังกินแม่มดออกมาและเชิญชวนพวกเขาเข้าไปข้างในบ้าน ให้อาหารเด็ก ๆ กินและแกล้งทำเป็นหญิงชราที่ใจดีและเป็นมิตร หลังจากให้อาหารพวกเขาเธอจับเด็ก ๆ ไว้ในบ้านของเธอและใช้พวกเขาทำงานบ้านสารพัด ในแต่ละวันนั้นแม่มดจะให้ฮันเซลกับเกรเซลกินอาหารเยอะ ๆ เพื่อให้พวกเขาตัวอ้วน แม่มดจะได้กินเด็ก ๆ อย่างอร่อย
อยู่มาวันหนึ่งแม่มดตัดสินใจว่าถึงเวลาที่จะกินพวกเขา เธอจึงให้เกรเทลจุดไฟเตาอบและเติมน้ำสำหรับต้มพี่ชายของเธอ แม่มดขอให้เกรเทลกระโดดขึ้นไปในเตาอบเพื่อให้แน่ใจว่ามันร้อนพอที่จะอบขนมปัง เกรเทลรู้สึกถึงเจตนาของแม่มดเธอจึงทำเป็นไม่เข้าใจ แม่มดกระโดดเข้าไปในเตาอบเพื่อแสดงให้เห็นถึงสิ่งที่เธอต้องการและเกรเทลผลักประตูปิดให้แม่มดตายในนั้น เกรเทลปล่อยฮันเซลออกจากกรงขังและทั้งคู่ก็ได้ค้นพบแจกันใหญ่ที่เต็มไปด้วยสมบัติและอัญมณี นำเครื่องประดับไปใส่ในเสื้อผ้าและวิ่งหนีออกเดินทางกลับบ้าน เมื่อพวกเขามาถึงบ้านพบว่าแม่เลี้ยงของพวกเขาเสียชีวิตแล้วอย่างไม่ทราบสาเหตุและพ่อของพวกเขาบอกว่าเขาไม่ได้มีความสุขเลยตั้งแต่พวกเขาออกจากบ้านไป ฮันเซล เกรเทลและพ่อใช้ชีวิตอย่างมีความสุขพร้อมกับความไม่ลำบากอีกต่อไปเพราะสมบัติที่ได้มาจากแม่มด
แหล่งข้อมูลอื่น

แม่แบบ:Project Gutenburg
The complete set of Grimms' Fairy Tales, including ฮันเซลกับเกรเทล ที่ Standard Ebooks
Hansel and Gretel fairy tale[ลิงก์เสีย]
Original versions and psychological analysis of classic fairy tales, including Hansel and Gretel
Illustrations to Hansel and Gretel
The Story of Hansel and Gretel เก็บถาวร 2010-09-19 ที่ เวย์แบ็กแมชชีน
Collaboratively illustrated story on Project Bookses
https://www.grimmstories.com/en/grimm_fairy-tales/hansel_and_gretel
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 2  โปแลนด์ 
อื่น ๆ:  มิวสิกเบรนซ์ ผลงาน
ประเทศมาซิโดเนียในโอลิมปิกฤดูร้อน 2016

ประเทศมาซิโดเนีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมาซิโดเนียได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  ยูโด | 0 | 1 | 1 |
|  ยิงปืน | 0 | 1 | 1 |
|  ว่ายน้ำ | 1 | 1 | 2 |
| รวม | 2 | 4 | 6 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| Riste Pandev | Men's 100 m | 10.72 | 1 Q | 10.71 | 9 | Did not advance | Did not advance | Did not advance | Did not advance |
| Drita Islami | Women's 400 m hurdles | 1:01.18 | 7 | — | — | Did not advance | Did not advance | Did not advance | Did not advance |
ดูเพิ่ม

ประเทศมาซิโดเนียในพาราลิมปิกฤดูร้อน 2016
กาน้ำชาของรัสเซลล์

"การมองหากาน้ำชาอันหนึ่งในอวกาศเป็นเรื่องยากมาก ภาระในการพยายามค้นหากาน้ำชานี้เป็นของคนที่เชื่อว่ามีกาน้ำชาหรือเป็นของคนที่ไม่เชื่อว่ามีกาน้ำชา?"
กาน้ำชาของรัสเซลล์ (อังกฤษ: Russell's teapot) เป็นอุปมาอย่างหนึ่งที่เสนอขึ้นโดยนักปรัชญา เบอร์ทรันด์ รัสเซลล์ (1872-1970) เพื่อประกอบการแสดงให้เห็นว่าภาระในการพิสูจน์ทางปรัชญาของคำอ้างที่ไม่สามารถพิสูจน์ว่าเป็นเท็จได้ ต้องตกเป็นของผู้อ้าง ไม่ควรเป็นภาระของผู้อื่นที่ต้องมาพิสูจน์หักล้างคำอ้างเช่นนี้
รัสเซลล์ตั้งใจใช้อุปมานี้เพื่อประกอบการพิสูจน์หลักการทางศาสนา โดยกล่าวว่า หากเขาจะอ้างโดยปราศจากหลักฐานว่า มีกาน้ำชาอยู่อันนึง ซึ่งมีขนาดเล็กเกินกว่าจะมองเห็นได้ด้วยกล้องโทรทรรศน์ โคจรรอบดวงอาทิตย์ โดยมีวงโคจรอยู่ระหว่างวงโคจรของโลกและดาวอังคาร เขาไม่ควรจะคาดหวังว่าคนอื่นจะเชื่อเขา แค่เพียงเพราะคำอ้างของเขาไม่สามารถพิสูจน์ว่าเป็นเท็จได้
เจ้าธัญวงศ์ สว่าง

เจ้าธัญวงศ์ สว่าง (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี
พระประวัติ

ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง
ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว
แหล่งข้อมูล

Laos Royals pay respects to September 11, 2001 Victims (Photos)
เกาะบราช

| --- | --- |
Zlatni Rat
ที่ตั้งของเกาะบราช
เกาะบราช
ภูมิศาสตร์
ที่ตั้ง: ทะเลเอเดรียติก
พิกัด: 43°19′N 16°38′E﻿ / ﻿43.317°N 16.633°E﻿ / 43.317; 16.633
กลุ่มเกาะ: Dalmatian Archipielago
พื้นที่: 396 ตารางกิโลเมตร (153 ตารางไมล์)
ระดับสูงสุด: 780 ม. (2560 ฟุต)
จุดสูงสุด: Vidova gora
การปกครอง
โครเอเชีย
เทศมณฑล: Split-Dalmatia
เมืองใหญ่สุด: Supetar (ประชากร 3,326 คน)
ประชากรศาสตร์
ประชากร: 13,931 (2021)
ความหนาแน่น: 35/กม.2 (91/ตารางไมล์)
กลุ่มชาติพันธุ์: ชาวโครแอต
บราช (โครเอเชีย: Brač, ออกเสียง: [brâːtʃ]; ภาษาถิ่น: Broč) เป็นเกาะในทะเลเอเดรียติก นอกชายฝั่งแดลเมเชีย ของประเทศโครเอเชีย มีพื้นที่ 396 ตารางกิโลเมตร ทำให้เป็นเกาะใหญ่ที่สุดในแดลเมเชีย และเป็นเกาะใหญ่เป็นอันดับ 3 ในทะเลเอเดรียติก เกาะมีประชากร 14,436 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เกาะบราช
คู่มือการท่องเที่ยว เกาะบราช จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  ฝรั่งเศส  BnF data  เยอรมนี  เช็กเกีย 
อื่น ๆ:  IdRef
เกาะอีตูรุป

| กรณีพิพาทเกาะชื่อท้องถิ่น: ไอนุ: エツ゚ヲロㇷ゚シㇼ |
| --- | --- |
ภาพถ่ายของเกาะอีตูรุปจากดาวเทียม Sentinel-2 (พฤษภาคม 2023)

แสดงแผนที่ประเทศญี่ปุ่นแสดงแผนที่รัสเซีย
ชื่ออื่น: รัสเซีย: Итуру́п; ญี่ปุ่น: 択捉島
ภูมิศาสตร์
ที่ตั้ง: ทะเลโอค็อตสค์
พิกัด: 45°02′N 147°37′E﻿ / ﻿45.033°N 147.617°E﻿ / 45.033; 147.617
กลุ่มเกาะ: หมู่เกาะคูริล
พื้นที่: 3,139 ตารางกิโลเมตร (1,212 ตารางไมล์)
ความยาว: 200 กม. (120 ไมล์)
ความกว้าง: 27 กม. (16.8 ไมล์)
ระดับสูงสุด: 1,634 ม. (5361 ฟุต)
จุดสูงสุด: เขา Stokap
การปกครอง
 รัสเซีย
หน่วยองค์ประกอบของสหพันธรัฐ: แคว้นซาฮาลิน
เขต: คูริลสกี (Kurilsky raion)
อ้างสิทธิ์โดย
 ญี่ปุ่น
จังหวัด: ฮกไกโด
กิ่งจังหวัด: เนมูโระ
ประชากรศาสตร์
ประชากร: 7,500 (2003)
เกาะอีตูรุป (รัสเซีย: Итуру́п; ญี่ปุ่น: 択捉島, อักษรโรมัน: Etorofutō) เป็นเกาะที่ตั้งอยู่ในหมู่เกาะคูริลที่ซึ่งแยกทะเลโอค็อตสค์ออกจากมหาสมุทรแปซิฟิกตอนเหนือ เกาะอีตูรูปเป็นเกาะคูริลทางตอนใต้ที่ใหญ่และอยู่เหนือสุด ซึ่งเป็นพื้นที่ที่ญี่ปุ่นกับรัสเซียถกเถียงกันเรื่องกรรมสิทธิ์ในการครอบครองเกาะนี้ เกาะอีตูรุปตั้งอยู่ระหว่างเกาะคูนาชีร์ (19 กิโลเมตรไปทางตะวันตกเฉียงใต้) และเกาะอูรุป (37 กิโลเมตรไปทางทิศตะวันออกเฉียงเหนือ) โดยระหว่างเกาะอีตูรุปและเกาะอูรุปนั้น มีช่องแคบวรีสตั้งอยู่ ซึ่งก่อตัวเป็นแนวมิยาเบะที่แบ่งพืชหลักของหมู่เกาะคูริลออกจากกัน
ชาวไอนุนั้นคือชนพื้นเมืองที่อาศัยอยู่บนเกาะนี้อย่างน้อยมาตั้งแต่คริสต์ศตวรรษที่ 14 นักสำรวจชาวยุโรปหลายคนเดินทางผ่านบริเวณนี้ตลอดหลายปีที่ผ่านมา แต่การตั้งถิ่นฐานนั้นจะมีแค่ชาวญี่ปุ่นและชาวรัสเซียปะปนกันไป เกาะนี้ถูกอ้างสิทธิ์อย่างเป็นทางการในฐานะดินแดนของญี่ปุ่นในปีคริสต์ศักราชที่ 1855 แต่เมื่อใกล้จะสิ้นสุดสงครามโลกครั้งที่ 2 เมื่อปีคริสต์ศักราช 1945 สหภาพโซเวียตได้ยึดครองหมู่เกาะคูริลทางตอนใต้และขับไล่ชาวญี่ปุ่นที่อาศัยอยู่ที่นั่นออกไปโดยใช้กำลัง แต่อย่างไรก็ตาม ญี่ปุ่นยังคงอ้างสิทธิ์ในหมู่เกาะดังกล่าวและถือว่าขอบด้านเหนือของเกาะนี้เป็นจุดเหนือสุดของตน
แหล่งข้อมูลอื่น

Takahara, Kanako (September 22, 2007). "Nemuro raid survivor longs for homeland" (Newspaper article). Japan Times. สืบค้นเมื่อ 2008-02-01.
Google Maps
Ocean Dots.com ที่ เวย์แบ็กแมชชีน (เก็บถาวร ธันวาคม 23, 2010)
Sakhalin Oblast[ลิงก์เสีย]
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  อิสราเอล  ญี่ปุ่น
งูหลาม

| งูหลามพม่า |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Pythonidae
สกุล:: Python
สปีชีส์:: P.  bivittatus
ชื่อทวินาม
Python bivittatus Kuhl, 1820


การกระจายพันธุ์ของงูหลาม (สีเขียว)
ชื่อพ้อง
 Python molurus bivittatus Kuhl, 1820
งูหลาม หรือ งูหลามพม่า (อังกฤษ: Burmese python; ชื่อวิทยาศาสตร์: Python bivittatus) เป็นงูขนาดใหญ่ ไม่มีพิษ
ลักษณะ

มีลักษณะคล้ายกับงูเหลือม (M. reticulatus) ซึ่งเป็นงูในวงศ์งูเหลือมเหมือนกัน แต่มีขนาดเล็กกว่างูเหลือม โดยความยาวโดยเฉลี่ยประมาณ 1-3 เมตร (พบใหญ่ที่สุด 5.18 เมตร น้ำหนัก 74 กิโลกรัม  ที่อุทยานแห่งชาติเอเวอร์เกลดส์ สหรัฐอเมริกา ทำลายสถิติตัวที่มีความยาว 5 เมตรในประเทศพม่า) มีลำตัวที่อ้วนป้อมกว่า อีกทั้งหางก็สั้นกว่าและมีขีดที่บนหัวเป็นสีขาว เรียกว่า "ศรขาว" อีกทั้งมีสีสันและลวดลายที่แตกต่างจากงูเหลือม รวมทั้งอุปนิสัยที่ไม่ดุต่างจากงูเหลือม จึงเป็นที่นิยมเลี้ยงเป็นสัตว์เลี้ยงของผู้ที่นิยมเลี้ยงสัตว์เลื้อยคลาน นิยมกันมากในตัวที่สีกลายเป็นสีเผือกและลวดลายแตกต่างไปจากปกติ
เคยถูกจัดให้เป็นชนิดย่อยของงูหลามอินเดีย (P. molurus) จากการศึกษาโดยละเอียดแล้ว ด้วยความแตกต่างในหลาย ๆ ส่วน ชนิดย่อย P. molurus bivittatus ที่เคยใช้ จึงถูกยกให้เป็นชนิดต่างหากและใช้ชื่อวิทยาศาสตร์อย่างในปัจจุบัน
สำหรับในประเทศไทย งูหลามจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535
อาหาร

อาหารของงูหลาม คือ ลิง เก้ง กวาง หนู นก กระรอก กระแต วัว เนื้อทราย เลียงผา จระเข้ เสือโคร่ง หมา แมว ไก่ เป็ด ชะมด และอีเห็นเป็นต้น
พันธุ์ต่างถิ่นในสหรัฐ

ปัจจุบันงูหลามได้กลายเป็นชนิดพันธุ์ต่างถิ่นไปแล้วในหลายพื้นที่ของสหรัฐ ด้วยการมีนำเข้าไปในฐานะสัตว์เลี้ยง ซึ่งได้มีหลายส่วนถูกปล่อยหรือหลุดออกจากที่เลี้ยง เคยมีรายงานว่าได้กินแอลลิเกเตอร์ไปทั้งตัวจนท้องแตกตาย ในอุทยานแห่งชาติเอเวอร์เกลดส์ พื้นที่ชุ่มน้ำของรัฐฟลอริดา
สตีฟ คูเปอร์

สตีฟ คูเปอร์ (อังกฤษ: Steve Cooper; เกิด 10 ธันวาคม 1979) เป็นผู้จัดการทีมฟุตบอลอาชีพชาวเวลส์อดีตนักฟุตบอล
คูเปอร์เริ่มอาชีพโค้ชของเขาที่ศูนย์ฝึกเยาวชนของเรกซัม ในขณะที่เล่นเป็นกองหลังในลีกฟุตบอลเวลส์ เขาย้ายไปลิเวอร์พูลในปี 2008 และได้รับแต่งตั้งให้เป็นผู้จัดการศูนย์ฝึกเยาวชนของพวกเขาในปี 2011 คูเปอร์เข้าร่วมทีมชาติอังกฤษในปี 2014 โดยเริ่มเป็นโค้ชทีม U16 ก่อนที่จะคว้าแชมป์ฟุตบอลโลก U-17 ปี 2017 กับทีมชาติอังกฤษรุ่นอายุไม่เกิน 17 ปี เขากลายเป็นผู้จัดการทีมของสวอนซีซิตีในปี 2019 และนอตทิงแฮมฟอเรสต์ ระหว่างปี 2021 ถึง 2023และอดีตเคยเป็นผู้จัดการเลตเตอร์ซิตี้2024
ชีวิตวัยเด็ก

คูเปอร์เกิดเมื่อวันที่ 10 ธันวาคม ค.ศ. 1979 ในเมืองพอนตีพริด ประเทศเวลส์ เขาเป็นบุตรชายของ คีธ คูเปอร์ อดีตผู้ตัดสินฟุตบอลชาวเวลส์ ในวัยเด็ก คูเปอร์ เล่นฟุตบอลใน Rhondda Leagues และเป็นกองเชียร์ของสโมสร ลิเวอร์พูล
เกียรติประวัติ > ผู้จัดการทีม

ทีมชาติอังกฤษ รุ่นอายุไม่เกิน 17 ปี
ฟุตบอลโลก รุ่นอายุไม่เกิน 17 ปี ชนะเลิศ: 2017
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี รองชนะเลิศ: 2017
นอตทิงแฮมฟอเรสต์
อีเอฟแอลแชมเปียนชิป ชนะเพลย์ออฟ: 2022
ส่วนตัว
EFL Championship Manager of the Month: สิงหาคม 2019, มกราคม 2021, เมษายน 2022
เกียรติ ศงสนันทน์

| เกียรติ ศงสนันทน์ |
| --- | --- |
เกิด: 14 พฤศจิกายน พ.ศ. 2514 (53 ปี) เกียรติ ศงสนันทน์ กรุงเทพ
อาชีพ: ผู้กำกับ, นักเขียนบท
ปีที่แสดง: พ.ศ. 2546 - ปัจจุบัน
ชมรมวิจารณ์บันเทิง: บทภาพยนตร์ยอดเยี่ยม 2552 - ท้าชน (เข้าชิง)
เกียรติ ศงสนันทน์ เป็นนักเขียนบทภาพยนตร์ และผู้กำกับภาพยนตร์ชาวไทย
เกียรติเกิดที่กรุงเทพมหานคร จบการศึกษาจากโรงเรียนสวนกุหลาบวิทยาลัย รุ่นเดียวกับคงเดช จาตุรันต์รัศมี จากนั้นได้ศึกษาต่อสาขาวิชาออกแบบนิเทศศิลป์ คณะศิลปะและการออกแบบ มหาวิทยาลัยรังสิต และทำงานที่บริษัทโฆษณา   เคยร่วมกับคงเดชกำกับภาพยนตร์สั้น เรื่อง เจ๊ง ส่งเข้าร่วมการประกวดของมูลนิธิหนังไทย ได้รับรางวัลชมเชยในปี พ.ศ. 2542
เกียรติมีผลงานเขียนบทและกำกับภาพยนตร์ จากเรื่อง สยิว ในปี พ.ศ. 2546 ซึ่งเป็นผลงานร่วมกับคงเดช จาตุรันต์รัศมี จากโครงการประกวดภาพยนตร์สั้น 'ส่งฝันสู่ฟิล์ม' ที่จัดโดยนิตยสารซีเนแมก  ภาพยนตร์เรื่องนี้ได้รับรางวัล Asian Trade Winds Award - Honorable Mention จากเทศกาลภาพยนตร์นานาชาติซีแอทเทิล ประจำปี 2003 สหรัฐอเมริกา และได้รับการเสนอชื่อเข้ารับรางวัลกรังปรีซ์ จากเทศกาลภาพยนตร์นานาชาติบราติสลาวา ประจำปี 2004 ประเทศสโลวาเกีย
เกียรติ ศงสนันทน์ ยังเป็นผู้ร่วมเขียนบทภาพยนตร์เรื่อง อสุจ๊าก (2550) และ ท้าชน (2552)
แหล่งข้อมูลอื่น

ชีวประวัติ เกียรติ ศงสนันทน์ ที่ ฐานข้อมูลภาพยนตร์ไทย
Kiat Songsanant ที่อินเทอร์เน็ตมูวีเดตาเบส
ฮาร์ดทูเลิฟ

2024 เพลงโดยแบล็กพิงก์
| "ฮาร์ดทูเลิฟ"> เพลงโดยแบล็กพิงก์.จากอัลบั้มบอร์นพิงก์ |
| --- | --- |
ภาษา: อังกฤษ
วางจำหน่าย: 16 กันยายน 2022
แนวเพลง:  กีตาร์ป็อป  ป็อปร็อก  ซิตีป็อป  ดิสโก 
ความยาว: 2:43
ค่ายเพลง: วายจี อินเตอร์สโคป
ผู้ประพันธ์ดนตรี:  เฟรดดี เว็กซ์เลอร์  เท็ดดี พัก  บีแอนกา แอตเตอร์เบอร์รี  แม็ก วูล์ฟแก๊ง  24  อาร์. ที 
ผู้ประพันธ์เนื้อเพลง:  เว็กซ์เลอร์  แอตเตอร์เบอร์รี 

วิดีโอเสียง
"ฮาร์ดทูเลิฟ" ที่ยูทูบ
 
"ฮาร์ดทูเลิฟ" (อังกฤษ: Hard to Love) เป็นเพลงของเกิร์ลกรุปเกาหลีใต้ แบล็กพิงก์ ขับร้องเดี่ยวโดย โรเซ หนึ่งในสมาชิกวง ซึ่งวางจำหน่ายเป็นเพลงลำดับที่ห้าจากสตูดิโออัลบั้มที่สอง บอร์นพิงก์ (2022) เมื่อวันที่ 16 กันยายน 2022 เขียนโดยบีแอนกา แอตเตอร์เบอร์รี และเฟรดดี เว็กซ์เลอร์
"ฮาร์ดทูเลิฟ" เปิดตัวที่อันดับ 27 บนชาร์ต บิลบอร์ด โกลบอล 200 และติดสิบอันดับแรกในมาเลเซีย นิวซีแลนด์ ฟิลิปปินส์ สิงคโปร์ และเวียดนาม
เบื้องหลัง

"ฮาร์ดทูเลิฟ" ได้รับการประกาศให้เป็นเพลงลำดับที่ห้าของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23) ซึ่งโรเซนำไปแสดงเป็นส่วนหนึ่งบนเวทีเดี่ยวของเธอด้วย
พฤติการณ์เชิงพาณิชย์

"ฮาร์ดทูเลิฟ" เปิดตัวที่อันดับ 27 บนชาร์ต บิลบอร์ด โกลบอล 200 และอันดับที่ 19 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 146 และขึ้นสูงสุดที่อันดับ 87 บนเซอร์เคิลดิจิทัลชาร์ต และปรากฏบนชาร์ตเพลง บิลบอร์ด ของเกาหลีใต้ที่อันดับ 22 เพลงยังเปิดตัวที่อันดับ 65 บนเออาร์ไอเอซิงเกิลชาร์ต และอันดับที่ 68 บนคะเนเดียนฮอต 100 รวมถึงติดสิบอันดับแรกในมาเลเซีย นิวซีแลนด์ ฟิลิปปินส์ สิงคโปร์ และเวียดนาม